**LĪGUMS**

**Par videonovērošanas sistēmas datu pārraides pakalpojumu nodrošināšanu**

Daugavpils 2016.gada 31.martā

**Daugavpils pilsētas pašvaldības iestādes „Komunālās saimniecības pārvalde”**, reģistrācijas Nr. 90009547852, juridiskā adrese: Saules ielā 5A, Daugavpilī, LV-5401, turpmāk saukts Pasūtītājs, vadītāja **Aivara Pudāna** personā, kurš rīkojas pamatojoties uz iestādes Nolikumu, no vienas puses, un

**SIA “DAUTKOM TV”**, reģistrācijas Nr.41503014963, Jelgavas iela 1B, Daugavpils, LV-5404, turpmāk saukts Izpildītājs, tās **tehniskā direktora Pāvela Grigorjeva** personā, kurš rīkojas pamatojoties uz SIA “DAUTKOM TV” valdes locekles Jeļenas Pankevičas izsniegtu 2016.gada 15.februāra pilnvaru Nr.02/15-2 (pielikumā Nr.1), no otras puses,

abi kopā vai katrs atsevišķi turpmāk saukti Puses, pamatojoties uz Daugavpils pilsētas domes iepirkuma komisijas 2016.gada 4.marta lēmumu (iepirkumu komisijas sēdes protokols Nr.4) iepirkumā “Videonovērošanas sistēmas datu pārraides pakalpojumu nodrošināšana”, identifikācijas Nr.DPD 2016/09, un Daugavpils pilsētas domes 2016.gada 24.marta lēmumu Nr.120, noslēdza šādu Līgumu:

1. **Līguma priekšmets**
	1. Pasūtītājs uzdod un apmaksā, bet Izpildītājs apņemas Līgumā noteiktajā kārtībā un termiņos, pienācīgā kvalitātē nodrošināt videonovērošanas sistēmas datu pārraides nodrošināšanu (turpmāk – Pakalpojumi) Daugavpils pilsētas pašvaldības policijas (turpmāk – Pakalpojumu saņēmējs) lietošanā esošajai videonovērošanas sistēmai.
	2. Izpildītājs Pakalpojumu sniedz atbilstoši šim Līgumam, Tehniskajai specifikācijai (pielikums Nr.2), Finanšu piedāvājumam (pielikums Nr.3), Tehniskajam piedāvājumam (pielikums Nr.4), Elektronisko sakaru likumam, un citiem normatīvajiem aktiem un noteikumiem, kas reglamentē un ir attiecināmi uz Pakalpojumu sniegšanu.
	3. Pakalpojumu sniegšanas termiņš ir 36 (trīsdesmit seši) mēneši sākot ar 2016.gada 1.aprīli.
2. **Pušu saistības**
	1. Izpildītājs apņemas:
		1. Pakalpojuma sniegšanā nodrošināt pieslēgumu atbilstoši Tehniskās specifikācijas darbu apjomos norādītajām prasībām;
		2. sniegt kvalitatīvus Pakalpojumus atbilstoši Tehniskās specifikācijas prasībām;
		3. neapmierinoša Pakalpojuma kvalitātes gadījumā novērst bojājumu pēc iespējas ātrāk, bet ne vēlāk kā 6 stundās dienas laikā un 12 stundas nakts laikā no pieteikuma saņemšanas brīža, reakcijas laiks no pieteikuma saņemšanas brīža 1 stundas.
		4. līguma darbības laikā pēc Pasūtītāja pieprasījuma veikt pieslēguma punktu atslēgšanu un demontāžu, vai datu pārraides ātruma samazinājumu par saviem līdzekļiem;
		5. Pakalpojumu sniegšanā iesaistīt tikai iepirkuma iesniegtajā piedāvājumā norādītos apakšuzņēmējus, kā arī rakstveidā saskaņot ar Pasūtītāju iepirkuma iesniegtajā piedāvājumā norādīto apakšuzņēmēju nomaiņu ar citiem, iesniedzot to kvalifikāciju apliecinošos dokumentus;
		6. par plānotajiem datu pārraides pārtraukumiem vai citiem plānotiem darbiem brīdināt Pakalpojumu saņēmēju vismaz 3 (trīs) darba dienas iepriekš uz e-pastu police@daugavpils.lv;
		7. sniegt bezmaksas konsultācijas ar iekārtu izmantošanu un noregulēšanu saistītos jautājumos.
		8. 24 stundas diennaktī pa tālruņiem 65431206, 22006676, 25900059, 29900010 vai uz e-pasta adresi support@dautkom.lv pieņemt Pakalpojumu saņēmēja pieteikumus par traucējumiem pakalpojumu saņemšanā;
		9. sagatavot un iesniegt Pasūtītājam Daugavpils pilsētas pašvaldības policijas parakstītu pakalpojuma pieņemšanas – nodošanas aktu par iepriekšējā mēnesī sniegtajiem Pakalpojumiem;
		10. sniegt Pakalpojumu saņēmējam savā rīcībā esošo statistisko informāciju par Pasūtītājam sniegtajiem pakalpojumiem;
		11. Pakalpojumu sniegšanā ievērot spēkā esošos normatīvos aktus, kas regulē Pakalpojumu sniegšanu.
		12. neizmantot datu pārraides pieslēgumus prettiesisku darbību veikšanai.
	2. Pakalpojumu saņēmējs Pasūtītāja vārdā apņemas:
		1. nodrošināt Izpildītāju ar līgumsaistību izpildei nepieciešamo informāciju un organizatorisko palīdzību;
		2. trūkumu novēršanai nodrošināt Izpildītāja darbinieku iekļūšanu Pakalpojumu saņēmēja atbildīgā pārstāvja klātbūtnē pieslēgumu punktos atrodošajās telpās, kurās izvietotas Izpildītāja tehniskās iekārtas un aparatūra, kas nepieciešama datu pārraides pakalpojumu sniegšanai;
		3. nekavējoties informēt Izpildītāju par konstatētajiem traucējumiem Pakalpojumu saņemšanā.
3. **Līguma summa un norēķinu kārtība**
	1. Līguma summa par Līguma 1.1.punktā minēto Pakalpojumu sniegšanu un saskaņā ar Finanšu piedāvājumu ir 7920,00 EUR (*septiņi tūkstoši deviņi simti divdesmit euro 00 centi*), PVN 21% 1663,20 EUR (*viens tūkstotis seši simti sešdesmit trīs euro 20 centi*), pavisam kopā ar PVN 21% 9583,20 EUR (*deviņi tūkstoši pieci simti astoņdesmit trīs euro 20 centi*).
	2. Abonēšanas maksas summa par Līguma 1.1.punktā minēto Pakalpojumu sniegšanu par 1 (vienu) mēnesi ir 220,00 EUR (*divi simti divdesmit euro 00 centi*), PVN 21% 46,20 EUR (*četrdesmit seši euro 20 centi*), pavisam kopā ar PVN 21% 266,20 EUR (*divi simti sešdesmit seši euro 20 centi*).
	3. Abonēšanas maksa par 36 (trīsdesmit sešiem) mēnešiem nevar pārsniegt Līguma 3.1.punktā minēto Līguma summu un abonēšanas maksa par 1 (vienu) mēnesi katram videonovērošanas objektam paliek nemainīga visu Pakalpojumu sniegšanas laiku.
	4. Līguma 3.1.punktā minētā līguma summa var tikt samazināta, ja Pakalpojums tiek sniegts ar pārtraukumiem vai nepilnā apjomā ilgāk par 24 (divdesmit četrām) stundām, aprēķinot proporcionāli mēneša pakalpojumu apjomam.
	5. Par iepriekšējā mēnesī sniegtajiem Pakalpojumiem Izpildītājs 5 (piecu) darba dienu laikā sagatavo un iesniedz līgumā noteiktajai Pasūtītāja pilnvarotajai personai ikmēneša rēķinu kopā Daugavpils pilsētas pašvaldības policijas parakstītu pieņemšanas – nodošanas aktu par sniegtajiem pakalpojumiem. Gadījumā, ja iepriekšējā mēnesī Pakalpojuma nodrošināšanā ir konstatēti pārtraukumi (dīkstāves), kas ir pamats rēķina summas samazināšanai, Izpildītājs sastāda pieņemšanas – nodošanas aktu ietverot tajā informāciju par nesaņemtajiem pakalpojumiem un iesniedz to kopā ar rēķinu. Pasūtītāja pilnvarotā persona pārbauda iesniegto rēķinu un Daugavpils pilsētas pašvaldības policijas parakstītu pieņemšanas – nodošanas aktu par sniegtajiem pakalpojumiem, iebildumu gadījumā vienojas ar Izpildītāju par precizējumiem, pēc kā Izpildītājs atkārtoti sagatavo Daugavpils pilsētas pašvaldības policijas parakstītu pakalpojuma pieņemšanas – nodošanas aktu un rēķinu un atkārtoti iesniedz tos Pasūtītāja pilnvarotajai personai.
	6. Par saņemtajiem Pakalpojumiem Pasūtītājs veic apmaksu ne vēlāk kā 20 (divdesmit) dienu laikā pēc rēķina un visu līgumā minēto dokumentu iesniegšanas, rēķinā norādīto summu ieskaitot Izpildītāja norēķinu kontā.
	7. Par rēķina samaksas dienu atzīstama diena, kad Pasūtītājs izdarījis naudas pārskaitījumu uz Izpildītāja norēķinu kontu rēķinā norādītās summas apmērā.
	8. Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.
4. **Pušu atbildība un speciālie noteikumi**
	1. Par līgumā noteikto saistību neizpildi Izpildītājs maksā līgumsodu 0,1% apmērā no līguma summas, bet ne vairāk bet ne vairāk kā 10% no līguma summas. Pasūtītājs ir tiesīgs līgumsoda naudu ieturēt no vēl neizmaksātās līguma summas daļas.
	2. Par katru līgumā noteiktā maksājuma kavējuma dienu Pasūtītājs maksā līgumsodu 0,1% apmērā no kavētā maksājuma summas, ko Izpildītājam ir tiesības iekļaut nākamā mēneša rēķinā.
	3. Līgumsoda apmaksa neatbrīvo Puses no līguma saistību izpildes.
	4. Izpildītājs ir atbildīgs par zaudējumiem, kādus viņš ar savu darbību vai bezdarbību ir nodarījis Pasūtītājam vai trešajām personām.
	5. Izpildītājs ir atbildīgs par Fizisko personu datu aizsardzības likumu ievērošanu un attiecīgi apņemas neizpaust tos datus, kas ir ierobežotas pieejamības informācija.
5. **Nepārvarama vara**
	1. Ja kāda no Pusēm nevar pilnībā vai daļēji izpildīt savas līgumā noteiktās saistības tādu apstākļu dēļ, kurus izraisījušas jebkāda veida dabas stihijas, militāras akcijas, blokāde, valsts varas un pārvaldes iestāžu izdoti normatīvie akti vai citi no Pusēm neatkarīgi iemesli, kurus Puses līguma slēgšanas brīdī nevarēja nedz paredzēt, nedz ietekmēt, nedz novērst, saistību izpildes termiņi tiek pagarināti par tik ilgu laiku, cik ilgi pastāvējuši iepriekš minētie apstākļi.
	2. Pusei, kurai kļuvis neiespējami pildīt saistības minēto iemeslu dēļ, tuvākās darba dienas laikā jāpaziņo otrai Pusei par šādu apstākļu rašanos.
6. **Līguma spēkā stāšanās, darbības termiņš, grozīšana un izbeigšana**
	1. Līgums stājas spēkā ar tā abpusējas parakstīšanas brīdi un ir spēkā līdz Pušu saistību pilnīgai izpildei.
	2. Līgums var tikt grozīts Pusēm savstarpēji vienojoties. Grozījumus iepirkuma līgumā veic, ievērojot Publisko iepirkumu likuma 67.1 panta noteikumus.
	3. Puses ir tiesīgas palielināt Pakalpojumu sniegšanas apjomu, ja tiek izbūvēti jauni videonovērošanas objekti, ievērojot līguma 6.2.punktā noteikto nosacījumu.
	4. Līguma darbība var tikt izbeigta pirms termiņa, Pusēm par to rakstiski vienojoties.
	5. Pasūtītājs rakstiski brīdinot Izpildītāju, ir tiesīgs nekavējoties vienpusēji izbeigt Līgumu, ja:
7. Izpildītājs neuzsāk Pakalpojumu sniegšanu 1 (vienas) nedēļas laikā sākot ar 2016.gada 1.aprīli;
8. Izpildītājs atkārtoti nepilda kādas Līgumā noteiktās saistības vai pienākumus, un, ja Izpildītājs šādu neizpildi nav novērsis 2 (divu) kalendāro dienu laikā pēc attiecīga rakstiska Pasūtītāja paziņojuma saņemšanas;
9. Līguma izpildes laikā noskaidrojas, ka Izpildītājs nav spējīgs sniegt Pakalpojumus saskaņā ar Līguma noteikumiem;
10. Izpildītājs pārkāpj Latvijas Republikas spēkā esošos normatīvos aktus, kas attiecas uz Pakalpojumu sniegšanu;
11. Izpildītājs neievēro Fizisko personu datu aizsardzības likumu un citus saistītos normatīvos aktus vai izpauž datus, kas ir ierobežotas pieejamības informācija;
12. ja Izpildītājam pasludināta maksātnespēja vai tā saimnieciskā darbība tiek izbeigta, pārtraukta vai apturēta.
	1. Ja Pasūtītājs vienpusēji izbeidz Līgumu pamatojoties uz Līguma 6.5.1., 6.5.2., 6.5.3., 6.5.4. 6.5.5.punktu Izpildītājs maksā Pasūtītājam līgumsodu 10% (desmit procenti) no Līguma summas par Līguma 6.5.1., 6.5.2., 6.5.3., 6.5.4., 6.5.5.punktā noteiktajiem Līguma noteikumu pārkāpumiem. Līgums tiek uzskatīts par izbeigtu 7. (septītajā) dienā no paziņojuma par Līguma laušanu izsūtīšanas dienas pa pastu (ierakstīta vēstule) uz Izpildītāja juridisko adresi.
13. **Noslēguma noteikumi**
	1. Puses neizplata ar šīm līgumattiecībām saistīto tehnisko, juridisko un finansiālo informāciju trešajām personām, ja tas nav rakstiski saskaņots, izņemot normatīvajos aktos paredzētos gadījumos.
	2. Šis līgums ir saistošs Pasūtītājam un Izpildītājam, kā arī visām trešajām personām un personām, kas likumīgi pārņem viņu tiesības un pienākumus.
	3. Puses vienojas, ka ar līguma izpildi saistītos jautājumus risinās šādas Pušu pilnvarotās personas:
		1. Pasūtītājs par pilnvaroto pārstāvi šī līguma izpildes laikā nozīmē Daugavpils pilsētas pašvaldības iestādes „Komunālās saimniecības pārvalde” elektroinženieri Snežanu Afanasjevu, mob. tālrunis: 29297901, e-pasts: snezhana.afanasjeva@daugavpils.lv.
		2. Pakalpojumu saņēmējs par pilnvaroto pārstāvi šī līguma izpildes laikā nozīmē Daugavpils pilsētas pašvaldības policijas Videonovērošanas nodaļas priekšnieci Irinu Stašāni, mob. tālrunis: 27896324, e-pasts: dpppvideo@daugavpils.lv.
		3. Izpildītājs par pilnvaroto pārstāvi šī līguma izpildes laikā nozīmē SIA “DAUTKOM TV” tehnisko direktoru Pāvelu Grigorjevu, mob. tālrunis 27879022, e-pasts: dautkom@dautkom.lv.

* 1. Strīdi un domstarpības, kas rodas līguma izpildes gaitā, Puses atrisina savstarpējās sarunās, bet, ja tas neizdodas, tad tiesā Latvijas Republikā normatīvajos aktos paredzētajā kārtībā.
	2. Visos jautājumos, kas līgumā nav paredzēti, Puses ievēro Latvijas Republikas normatīvos aktus.
	3. Līguma teksts tā parakstīšanas dienā sastādīts uz 5 (*piecām*) lapām divos eksemplāros, pa vienam eksemplāram katrai Pusei. Abiem Līguma eksemplāriem ir vienāds juridisks spēks.

Pielikumā: Pilnvara Nr.02/15-2 kopija (pielikumā Nr.1), Tehniskā specifikācijas oriģināls (pielikums Nr.2), Finanšu piedāvājuma oriģināls (pielikums Nr.3), Tehniskā piedāvājuma oriģināls (pielikums Nr.4).

1. **Pušu rekvizīti**

|  |  |
| --- | --- |
| **Pasūtītājs:** Daugavpils pilsētas pašvaldības iestāde“Komunālās saimniecības pārvalde”reģistrācijas Nr.90009547852,Saules iela 5a, Daugavpils, LV-5401AS “Citadele banka”, kods PARXLV22,konts LV05PARX0000850062701Daugavpils pilsētas pašvaldības iestādes“Komunālās saimniecības pārvalde”vadītājs  *(personiskais paraksts)* A.Pudāns | **Izpildītājs:**Sabiedrība ar ierobežotu atbildību “DAUTKOM TV”reģistrācijas Nr.41503014963, Jelgavas iela 1B, Daugavpils, LV-5404[..], kods [..],konts [..]Sabiedrības ar ierobežotu atbildību “DAUTKOM TV” tehniskais direktors  *(personiskais paraksts)* P.Grigorjevs |